Jalan Negeri Kedah K719

Jalan Negeri Kedah K719 (dikenali sebagai Jalan Guar Raban–Charok Sikin atau Jalan Guar Raban–Charuk Sikin) ialah jalan negeri timur-barat yang terletak di Daerah Baling, dalam negeri Kedah, Malaysia. Penghujung barat K719 terletak di pertemuan K718 di Kampung Gua Raban manakala penghujung timurnya terletak di FT 67 di Kampung Charok Bemban, dengan panjang jajarannya mencecah .

 Gambaran keseluruhan 
Jalan Negeri K719 merupakan sebatang jalan raya yang berstatus jalan negeri, yang dibina dan diwartakan di bahagian tengah Daerah Baling, Kedah. Secara pentadbiran, perwartaan jalan negeri ini terletak di dalam kawasan perntadbiran Mukim Pulai. Pewartaan jalan negeri ini juga terletak di kawasan luar bandar, dengan panjang keseluruhan mencecah . Selain itu juga, K719 ialah jalan raya tunggal timur-barat yang mempunyai dua lorong dari permulaan hingga pengakhiran hayat laluan. Ia diselia sepenuhnya oleh JKR Daerah Baling, melalui Kerajaan Negeri Kedah. Untuk perkhidmatan penyelanggaran jalan, K719 terletak di Zon 3 selian JKR Daerah Baling. K719 dikenali sebagai Jalan Guar Raban–Charok Sikin dalam Sistem Maklumat Rekod-Rekod Jalan Raya Malaysia (MARRIS).

K719 bermula sebagai kilometer sifar di kawasan perkampungan Kampung Gua Raban di simpang tiga dengan K718 (Jalan Kampung Padang–Kupang) berdekatan dengan Masjid Al-Ariffin. Lalu, K719 bakal melengkung ke utara, kemudian membelok ke timur apabila bersimpang dengan jalan susur ke Sekolah Kebangsaan (SK) Seberang Ketil. Tidak jauh dari lengkungan itu, K719 akan bertemu dengan K748 (Jalan Kampung Banggol Sadang). K719 akan melalui kawasan pertanian dan perkampungan di Kampung Charok Sikin, dan 
seterusnya akan membelok ke tenggara. Sebelum tamat, ia akan merentasi Sungai Ketil dahulu; berdekatan dengan stesen minyak BuraqOil Kampung Charok Bemban. K719 tiba di penamatnya di Kampung Charok Bemban, di simpang tiga FT 67 (Jalan Sungai Petani–Baling) dekat Masjid Al Ma'bud Kampung Charok Bemban.

 Persimpangan utama 
Kesemua bahagian laluan negeri ini terletak di Daerah Baling, Kedah, Malaysia.

|-

 Lihat juga 
 Senarai jalan negeri di Kedah

 Rujukan 

719
Kategori:Pengangkutan di Mukim Pulai, Kedah